Ritmul de vaccinare din România a scăzut dramatic. De ce se imunizează tot mai puțini români.
Scade ritmul de vaccinare în România. Aproape 6,5 milioane de doze de vaccin vor ajunge în țară luna asta. 30% dintre români consideră că pandemia se va încheia în acest an.
Ritmul de vaccinare din România a scăzut dramatic. Dozele vin, dar oamenii nu se mai îngrămădesc. Asta arată cifrele.Comparativ cu perioada de debut a pandemiei, sunt administrate tot mai puține doze. În ultimele 24 de ore am înregistrat 9.888 de persoane vaccinate cu prima doză. Cea mai mica cifră de când am început campania de vaccinare.La începutul săptămânii trecute au fost puțin peste 17.000 de persoane. În schimb, dacă ne întoarcem în trecut, vedem că fix acum o lună, pe data de 14 mai, au primit prima doză aproape 45.000 de persoane, iar acum două luni 49.000.De ce a scăzut atât de mult rata de vaccinareTeama de reacții adverse, lipsa de încredere și suspiciunile de o posibilă manipulare din partea autorităților. Acestea sunt motivele principale. Institutul de Cercetare a Calității vieții a făcut un studiu care arată că 30% dintre români nu înțeleg gravitatea pandemiei și consideră că ea se va încheia în acest an.Mai mult aproximativ 800-900 de mii de persoane afirmă deschis că nu cred în existența coronavirusului.